โรงแรมในลอนดอนเปิดให้ซ่าแบบในเพลง ‘Wannabe’ ของ Spice Girls
โรงแรมในลอนดอน ประเทศอังกฤษ ชวนคุณมาเฟี้ยวให้สุดราวกับยุค 1996 ไปกับ 5 สาวซ่า Spice Girls วงระดับตำนานจากอังกฤษ ที่ประสบความสำเร็จตลอดกาลนับตั้งแต่ The Beatles เจ้าของสถิติยอดขาย 85 ล้านตลับทั่วโลก ที่กลับมารวมตัวออกทัวร์อีกครั้งSt. Pancras Renaissance Hotel London ที่ใช้ถ่ายทำมิวสิกวิดีโอเพลง Wannabe อันโด่งดังของ Spice Girls ได้จัดทำแพ็กเกจพิเศษอุทิศให้กับแฟนๆ ที่ยังคงหลงใหลและอยากขึ้นไทม์แมชชีนย้อนอดีตไปกับ 5 สาว เอ็มมา เมลซี เมลบี เจอรี และวิกตอเรีย ในโอกาสที่วงระดับตำนานออกทัวร์อีกครั้ง (แม้รอบนี้จะไม่มีวิกตอเรีย เบ็คแฮม ก็ตาม) แพ็กเกจที่ว่านี้รวมห้องพัก 1 คืน ที่ห้อง Chamber Grand Junior Suites ค็อกเทลรสแจ่ม และสามารถไปชุลมุนโพสท่าถ่ายรูปกับ บันได ซิกเนเจอร์ (ที่สาวกต้องร้อง อ๋อ) เพราะยกออกมาจากมิวสิกวิดีโอเพลง Wannabe แบบมีช่างภาพและพร็อพให้พร้อมอีกด้วย ในห้องพักยังมีเอแคลร์ 5 ชิ้น 5 รส พร้อมต้อนรับ ให้คุณเลือกเป็นสาวสไปซ์คนโปรดได้ตามใจชอบ และแพ็กเกจนี้ยังรวมถึงเครื่องดื่มสำหรับปาร์ตี้ให้จ๊าบสุดๆ กับคลาสทำค็อกเทล Re-Spiced ที่ให้คุณเลือกเครื่องดื่มบอกความเป็นสไปซ์ในตัวคุณ อาทิ Bloody Scary Posh on the Rocks Ginger Kick Baby Colada และ Good Sport เป็นต้นส่วนใครที่สนใจอยากชวนเพื่อนยากไปร้อง zig-ah-zig-ahh กันทั้งคืน แพ็กเกจ The Wannabe Suite นี้ สนนราคาอยู่ที่ 659 ปอนด์ (ราวๆ 26611 บาท) ต่อคืน และสามารถนอนได้ 3 คนต่อห้องนะทัวร์คอนเสิร์ต Spice World – 2019 Tour เริ่มตั้งแต่วันที่ 24 พฤษภาคม – 15 มิถุนายน 2562 นี้ในสหราชอาณาจักรภาพ: พิสูจน์อักษร: อ้างอิง:
St. Pancras Renaissance Hotel London ที่ใช้ถ่ายทำมิวสิกวิดีโอเพลง Wannabe อันโด่งดังของ Spice Girls จัดทำแพ็กเกจพิเศษอุทิศให้กับแฟนๆ ที่ยังคงหลงใหล และอยากขึ้นไทม์แมชชีนย้อนอดีตไปกับ 5 สาว เอ็มมา เมลซี เมลบี เจอรี และวิกตอเรีย ในโอกาสทัวร์คอนเสิร์ต Spice World – 2019 Tour